****

|  |  |
| --- | --- |
| **REPUBLIKA HRVATSKA** **OSNOVNA ŠKOLA NIKOLE TESLE GRAČAC**  Školska 12, 23440 Gračac KLASA: 400-02/24-01/1 URBROJ: 2198-1-28-24-1 Gračac, 23.travnja 2024.g. |  |

RKDP: 21254 Razina: 31

Matični broj: 03312194 Šifra djel.:8520

OIB: 22252625411 Razdjel: 030

**OBRAZLOŽENJE UZ REBALANS 1. – IZMJENA I DOPUNA FINANCIJSKOG PLANA ZA 2024. GODINU**

**UPRAVNI ODJEL ZA OBRAZOVANJE, KULTURU I ŠPORT**

Na temelju članka 105. Zakona o osnovnom školstvu (Narodne novine, broj 59/90., 27/93., 7/96., 59/2001 i 114/2001. točke 1.), odluke Vlade Republike Hrvatske (Klasa: 602-02/01-01/01; Urbroj: 5030108-02-12) od 24. siječnja 2002. godine te odluke Ministarstva prosvjete i športa (Klasa: 602-02/02-01/162; Urbroj:532/01-02-1) od 20. veljače 2002. godine Zadarska županija postaje osnivačem Osnovne škole Nikole Tesle u Gračacu.

Škola je pravni slijednik društvene pravne osobe Osnovna škola „Nikola Tesla“ - Gračac, koju je osnovala Skupština Općine Gračac svojom Odlukom br. 05-6981/1-1962 od 7. lipnja 1962. godine i koja je upisana u sudski registar Okružnog privrednog suda u Karlovcu, reg. Uložak broj 116 pod oznakom i rednim brojem upisnika US-84/73 L1 od 24. prosinca 1973. godine i upisnika broj: US-23/77 od 10. lipnja 1977. godine.

Puni naziv škole je Osnovna škola Nikole Tesle čije je sjedište u Gračacu, Školska ul. 12. Škola u svom sastavu ima područni odjel u Srbu te je upisana u sudski registar Trgovačkog suda u Zadru. Škola se upisuje i u upisnik ustanova koje provode odgoj i osnovno obrazovanje, a koji je ustrojen u Ministarstvu znanosti, obrazovanja i športa (u nastavku: Ministarstvo).

Nastava je organizirana u jutarnjoj smjeni. Svi oblici nastave; redovna, izborna, dodatna i dopunska, izvode se sukladno nastavnim planovima i programima koje je donijelo Ministarstvo znanosti i obrazovanja, sukladno Godišnjem planu i programu rada škole za školsku godinu 2023./2024. te prema školskom kurikulumu za školsku godinu 2023./2024.

U školskoj godini 2023./2024. u školi je zaposleno oko 50 zaposlenika od čega 3 pomoćnika u nastavi, ravnatelj, tajnik, voditelj računovodstva, pedagog, psiholog, knjižničar, domar, kuharica i pomoćna kuharica te 6 spremačica dok ostatak čine učitelji od 1.-4. razreda i nastavnici od 5.-8. razreda. Matična škola u Gračacu broji 195 učenika u 13 razrednih odjeljenja dok područnu školu u Srbu pohađa 17 učenika u 2 razredna odjeljenja u kojima se odvija kombinirana nastava.

**OBRAZLOŽENJE PROGRAMA**

Osnovna škola Nikole Tesle svoj rad provodi kroz sljedeće programe:

**Šifra programa 2202 Osnovno školstvo - standard**

* Aktivnost A2202 – 01: Djelatnost osnovnih škola
* Tekući projekt 2202-03: Hitne intervencije u osnovnim školama
* Aktivnost A2202 – 04: Administracija i upravljanje

**Šifra programa 2203 – Osnovno školstvo – iznad standarda**

* Aktivnost A2203 – 01: Javne potrebe u prosvjeti – korisnici
* Aktivnost A2203 – 04: Podizanje kvalitete i standarda u školstvu
* Aktivnost A2203 – 27: Udžbenici
* Aktivnost 2203-33: Prehrana za učenike

Također treba izdvojiti program EU:

**Šifra programa 4306 - Nacionalni EU projekti**

Tekući projekt T4306 – 03: Inkluzija – korak bliže društvu bez prepreka 2023./2024.

Kroz navedene programe prioritet je osigurati kvalitetno obrazovanje i odgoj za učenike na sljedeće načine:

* Stalnim usavršavanjem nastavnika
* Poticanjem učenika na otkrivanje i iskazivanje njihove kreativnosti, talenata i sposobnosti, kroz poticanje na njihovo uključivanje u slobodne aktivnosti, natjecanja, školske projekte, priredbe, razne manifestacije
* Organiziranjem izvannastavnih aktivnosti u koje su jednako uključeni kako nastavnici tako i učenici
* Odlascima na jednodnevne i višednevne terenske nastave i izlete

**Usklađenost ciljeva, strategije i programa s dokumentima dugoročnog razvoja**

Školske ustanove s obzirom na prirodu svog poslovanja ne donose strateške planove i ciljeve, već godišnje operativne planove i školski kurikulum prema planu i programu koje je donijelo Ministarstvo znanosti i obrazovanja. Ciljevi i programi MZO-a kao i jedinice lokalne (regionalne) samouprave usklađeni su sa ciljevima i programima školske ustanove.

Planovi sa ciljem realizacije se donose za nastavnu, a ne fiskalnu godinu.

**Prihodi od županije**

U rashodima iz kategorije općih troškova planirali smo troškove prema prioritetima funkcioniranja škole. Za usluge tekućeg i investicijskog održavanja, materijal i dijelove za tekuće i investicijsko održavanje, zakupnine i najamnine, zdravstvene i veterinarske usluge kao i računalne usluge županija je unaprijed odredila limite. Nakon toga planirali smo obvezne režijske rashode kao što su komunalne usluge, usluge telefona, pošte i prijevoza i energije te je preostali iznos razvrstan shodno potrebama škole kako bi njezino funkcioniranje i rad bili neometani.

**Vlastiti prihodi**

Vlastiti prihodi će se koristiti prvenstveno za potrebe redovitog poslovanja u slučaju nedostatka financijskih sredstava iz županijskog proračuna te za obnovu i nabavu nefinancijske imovine.

**Prihodi po posebnim propisima**

Prihodi po posebnim propisima će se koristiti za poboljšanje učeničkog standarda.

**Pomoći**

Prihode od pomoći koji će se koristiti isključivo namjenski čine prihodi od nadležnog ministarstva za plaće, materijalna prava kao i nabavu knjiga.

**Opći dio** rebalansa financijskog plana čine račun prihoda i rashoda, račun prihoda i rashoda prema izvorima financiranja, rashodi prema funkcijskoj klasifikaciji, račun financiranja prema ekonomskoj klasifikaciji te račun financiranja prema izvorima financiranja.

*Svi navedeni iznosi u tablicama iskazani su u eurima kao primarnoj valuti Republike Hrvatske od 01.01.2023.godine.*

Sljedeća tablica prikazuje račun prihoda po razredu i skupini.



U prethodno navedenoj tablici evidentno je ukupno povećanje prihoda u visini od 145.993,29 €. Najveće povećanje iskazano je prema skupini prihoda 63 - Pomoći iz inozemstva i od subjekata unutar općeg proračuna koje se oslanja na 12% pretpostavku povećanja plaća koje se financiraju sredstvima iz državnog proračuna. Prihodi za koje se prema planu smatra da će bilježiti pad su prihodi iz nadležnog proračuna i od HZZO-a temeljem ugovornih obveza – skupina 67.

Sljedeća tablica daje prikaz računa rashoda.



Iz navedene tablice, paralelno sa računom prihoda, najveće povećanje prati rashode za zaposlene. Ukupno povećanje rashoda poslovanja prema razredu 3 iznosi 137.619,03 €, dok razreda 4 – rashodi za nabavu nefinancijske imovine 8.374,26 €.

Sljedeće tablice prikazuju račun prihoda i rashoda prema izvorima financiranja.

Račun prihoda prema izvorima financiranja



Račun rashoda prema izvorima financiranja



Govoreći o županijskim sredstvima koji se financiraju iz izvora 11, 19 i 45 vidimo kako se kod prva dva izvora planira smanjenje visine prihoda odnosno rashoda prema novom planu za 2024. godinu. Prema izvoru 45 planira se povećanje u visini od 11.708,22 €. Također, značajnije povećanje nakon povećanja sredstava iz državnog proračuna evidentira se prema izvoru 54 – Pomoći iz inozemstva zbog rashoda za zaposlene – Pomoćnici u nastavi – koji se financiraju sredstvima iz EU projekta.

U tablici u nastavku prikazani su rashodi prema funkcijskoj klasifikaciji.



Ukupni porast rashoda prema novom planu za 2024. godinu iz navedene tablice iznosi 145.993,29 €. Dodatne usluge bilježe porast u visini od 11.028,72 € zbog udžbenika za koje su doznačena sredstva na kraju prethodne godine, ali su plaćeni u tekućoj godini što nije bilo u prvotnom planu.

Račun financiranja prema ekonomskoj klasifikaciji pa samim time i račun financiranja prema izvorima financiranja ne sadrže nikakve podatke iz razloga što škola nema nikakvih primitaka od financijske imovine i zaduživanja kao niti izdataka za financijsku imovinu i otplatu zajmova.

U tablici na sljedećoj stranici dan je prikaz posebnog dijela financijskog plana odnosno rebalansa 1. za 2024. godinu. Financijski plan podijeljen je prema programima, aktivnostima i projektima po kojima su evidentirani planirani iznosi za 2024. godinu, novi plan tj. rebalans 1. za 2024. godinu i kvantitativno iskazano povećanje/smanjenje.



**Opis programa**

Program **Osnovno školstvo-standard** podijeljen je u dvije aktivnosti i jedan tekući projekt: **Djelatnost osnovnih škola** i **Administracija i upravljanje** te **projekt Hitne intervencije u osnovnim školama.**

Program po aktivnosti ***Djelatnost osnovnih škola*** namijenjen je financiranju decentraliziranog dijela financijskog plana, odnosno financiranju općih troškova neophodnih za rad i obavljanje djelatnosti škole. Ova aktivnost financira se isključivo županijskim sredstvima, a s obzirom na inflaciju i ekonomsko stanje koje se očekuje u narednom razdoblju upitna je dostatnost sredstava za plaćanje troškova kao i u prethodnoj godini. Aktivnost ***Administracija i upravljanje*** namijenjena je financiranju rashoda za zaposlenike koja obuhvaća plaće za redovan rad, ostale rashode za zaposlene (jubilarne nagrade, regres, pomoći u slučaju smrti člana obitelji, duže bolovanje, otpremnine, mentorstvo), doprinos za obvezno zdravstveno osiguranje, naknade za prijevoz na posao i posla, novčanu nak.posl. zbog nezapošljavanja osoba za invaliditetom, a financira se sredstvima Ministarstva znanosti, obrazovanja i športa. S obzirom na očekivani porast plaća i pregovore sa Vladom, planirani je veći iznos rashoda za zaposlenike u narednom periodu za 12%. Tekući projekt ***Hitne intervencije u osnovnim školama*** dio su financijskog plana za spomenuto razdoblje, ali nisu planirani iznosi s obzirom na činjenicu da u okviru ovog projekta županija na zahtjev škole odobrava ili ne odobrava tražena sredstva.

U Program **Osnovno školstvo – iznad standarda** uključene su sljedeće aktivnosti: **Javne potrebe u prosvjeti-korisnici, Podizanje kvalitete i standarda u školstvu, Udžbenici, Prehrana za učenike.**

Aktivnost ***Javne potrebe u prosvjeti – korisnici*** predstavlja aktivnost za koju se aplicira kako bi se financirale određene potrebe škole, a za koju županija odobrava sredstva koja će doprinijeti poslovanju. Ona nisu planirana unaprijed, a za 2024. godinu odobrena su sredstva u iznosu od 750,00 EUR. ***Podizanje kvalitete i standarda u školstvu*** uključuje rashode koji se pokrivaju i iz vlastitih prihoda škole, viškova/manjkova, prihoda za posebne namjene, proračuna JLS, ali i od strane MZOS-a. Aktivnost ***Udžbenici*** je financirana sredstvima Ministarstva. Planira se kako će u 2024. godini biti utrošeno 60% više sredstava za njihovu nabavu iz razloga što se za školsku godinu 2024./2025. nabavljaju kompletno svi novi udžbenici.

**Projekt Inkluzija – korak bliže društvu bez prepreka** europski je nacionalni projekt kojim se promiče kvaliteta rada učenika s poteškoćama. Prijavom na projekt odobren je rad troje pomoćnika u nastavi koji su potrebni za pružanje pomoći tijekom učenja.

Naposljetku, nakon europskog projekta PODUZMI u kojem je škola bila jedan od tri partnera od mjeseca lipnja 2022. godine pa sve do kraja 2023. godine i zahvaljujući kojem je opremila školsku knjižnicu, bitno je istaknuti i novi projekt u nadolazećem razdoblju. Riječ je o kapitalnom projektu K2202-02 - Nabava proizvedene dugotrajne imovine u okviru kojeg je Škola dobila sredstva za adaptaciju školskog igrališta. U proračunu Zadarske županije u 2024. godini Osnovnoj školi Nikole Tesle osigurana su sredstva u visini od 46.836,25 €, dok je Ministarstvo regionalnog razvoja i fondova Europske unije osiguralo 70.000,00 €. Sa izvedbenim radovima planira se započeti u tekućoj godini, a projekt kao projekt bit će dio financijskog plana za 2024. godinu, unesen od strane Županije.

Ravnateljica:

\_\_\_\_\_\_\_\_\_\_\_\_\_\_\_\_\_\_\_

Slavica Miočić, dipl. ing.